CELEX: C2007/170/24
Language: fi
Date: 2007-07-21 00:00:00
Title: Asia C-241/07: Ennakkoratkaisupyyntö, jonka Riigikohus (Viron tasavalta) on esittänyt 21.5.2007 — JK Otsa Talu OÜ v. Põllumajanduse Registrite ja Informatsiooni Amet (PRIA)

21.7.2007   
            
            
               FI
            
            
               Euroopan unionin virallinen lehti
            
            
               C 170/13
            
         Ennakkoratkaisupyyntö, jonka Riigikohus (Viron tasavalta) on esittänyt 21.5.2007 — JK Otsa Talu OÜ v. Põllumajanduse Registrite ja Informatsiooni Amet (PRIA)
   (Asia C-241/07)
   (2007/C 170/24)
   Oikeudenkäyntikieli: viro
   Ennakkoratkaisua pyytänyt tuomioistuin
   Riigikohus
   Pääasian asianosaiset
   
      Kantaja: JK Otsa Talu OÜ
   
      Vastaaja: Põllumajanduse Registrite ja Informatsiooni Amet (PRIA)
   Ennakkoratkaisukysymykset
   
               1)
            
            
               Onko Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17.5.1999 annetun Euroopan unionin neuvoston asetuksen (EY) N:o 1257/1999 (1) 22-24 artiklassa säädetyn maatalouden ympäristöpolitiikan tukemista koskevan tavoitteen kanssa yhteensopivaa
               
                           a)
                        
                        
                           se, että tukea myönnetään edelleen ainoastaan sellaisille hakijoille, joiden osalta on kyseisessä tukiohjelmassa tehty jo edellisenä talousarviovuotena maatalouden ympäristötuen myöntämistä koskeva päätös ja jotka ovat tehneet ympäristösitoumuksen,
                           vai
                        
                     
                           b)
                        
                        
                           se, että jokaisena talousarviovuotena tuetaan myös sellaisia uusia hakijoita, jotka ovat valmiita tekemään ympäristölle suotuisaa tuotantoa koskevan sitoumuksen ja jotka tämän perusteella järjestävät tuotantonsa uudelleen edellytysten mukaiseksi?
                        
                     
         
               2)
            
            
               Jos ensimmäiseen kysymykseen vastataan vaihtoehdon b mukaisesti, annetaanko EU:n neuvoston asetuksen N:o 1257/1999 24 artiklan 1 kohdassa, luettuna yhdessä 37 artiklan 4 kohdan ja 39 artiklan kanssa, jäsenvaltiolle siinä tapauksessa, että tukiohjelman osalta ilmenee, ettei ensimmäistä kertaa myönnettävien tukien myöntämiseen riitä talousarviovaroja, mahdollisuus
               
                           a)
                        
                        
                           muuttaa maatalouden ympäristötuen hakemista ja myöntämistä koskevia alkuperäisiä sääntöjä ja säätää, että tukea voi hakea ainoastaan siinä tapauksessa, että hakijan osalta on edellisenä talousarviovuotena tehty tuen myöntämistä koskeva päätös ja että hakijalla on näin ollen voimassa oleva, ympäristölle suotuisaa tuotantoa koskeva sitoumus,
                           vai
                        
                     
                           b)
                        
                        
                           vähentää kaikkien maatalouden ympäristöpolitiikan tukien edellytykset täyttävien hakijoiden tukia samassa suhteessa?
                        
                     
         
      (1)  EYVL L 160, s. 80.